MX3

MX3 ialah sebuah filem aksi komedi penyiasatan Malaysia 2003 arahan Yusof Kelana dan ditulis bersama oleh Yusof dan Dilla Hussein. Filem ini dibintangi oleh Saiful Apek, Faizal Hussein, dan Zul Yahya sebagai teraju utama. Filem ini ditayangkan serentak dengan filem Mr. Cinderella 2 (2003) pada Hari Raya Aidilfitri. MX3 bermaksud 'M kali tiga' iaitu singkatan 3 penyiasat bernama Masdor, Mamat dan Malek. Rosyam Nor melakonkan watak Castella yang menyerupai watak Castello dalam filem Gerak Khas The Movie (2001) dan Castello (2006).

Sinopsis
Tiga sahabat karib Masdor, Mamat dan Malek—ialah penyiasat persendirian yang menubuhkan syarikat penyiasat persendirian, MX3. Masdor terjaga mimpi apabila Masdor memukul Mamat dan Malek menggunakan bantal yang Masdor ternampak Men in Black, terpaksa mereka tidur di belakang dan melarang Masdor tidur di antara Mamat dan Malek.

Sepanjang menjalankan operasi penyiasatan, mereka sering mendapat kes-kes kecil sahaja sehinggalah muncul Puan Lolita yang sanggup membayar upah mahal untuk mengintip suaminya yang mempunyai hubungan sulit. MX3 berjaya menyelesaikan kes itu dalam jangka masa yang singkat. Lantaran itu, sebuah syarikat insurans telah melantik mereka untuk menyiasat tuntutan palsu sebanyak RM10 juta yang dibuat oleh Marissa. Kes itu agak rumit kerana suami Marissa dilaporkan sudah mati tetapi mayatnya tidak dijumpai.

Pelakon
 Saiful Apek sebagai Masdor, penyiasat persendirian dan ahli kumpulan MX3.
 Faizal Hussein sebagai Mamat, penyiasat persendirian dan ahli kumpulan MX3. Seorang pemandu teksi sepenuh masa.
 Zul Yahya sebagai Malek, penyiasat persendirian dan ahli kumpulan MX3.
 Sarimah Ibrahim sebagai Marisa, isteri kepada Iskandar.
 Syanie Hisham sebagai Lolita, rakan sekerja Julia di syarikat insurans dan bekas isteri Mandrum.
 Juliana Banos sebagai Julia, pegawai insurans.
 Sheila Rusly sebagai Melati, pembantu rumah warga Indonesia yang tinggal bersama Marisa dan Iskandar. 
 Azlee Senario sebagai Iskandar Shah, suami kepada Marisa yang berpura-pura meninggal.
 Helmi Gimmick sebagai Helmi, konco Marisa.
 Osman Kering sebagai Mandrum, bekas suami Lolita yang mempunyai hubungan sulit dengan seorang wanita di kelab malam.
 A. Galak sebagai Sarjan Misai, anggota polis trafik.
 Farid Amirul sebagai Banduan
 Ruzaidi Abdul Rahman sebagai Maling, bekas kekasih Melati
 M. Rajoli sebagai Jiran MX3
 Aimi Jarr sebagai En. Omar,  pengurus syarikat insurans
 Zack Taipan sebagai Konco I
 Lando Zawawi sebagai Konco II
 Razib Salimin sebagai Konco III 
 Mak Jah sebagai Tuan rumah
 Shahriza Mahmud sebagai Orang gaji
 Yank Kassim sebagai Pengawal peribadi Erra Fazira
 Fauzi Nawawi sebagai Anggota polis
 Rosyam Nor sebagai Castella dan Castello (penampilan istimewa)
 Erra Fazira sebagai dirinya sendiri (penampilan istimewa)

Penerbitan
MX3 diterbitkan oleh ME Communications dengan kerjasama Skop Productions dan diarahkan oleh Yusof Kelana yang sebelum ini mengarahkan filem Juara (1991) dan Tragedi Oktober (1996), ia juga merupakan filem pertama beliau dalam tempoh tujuh tahun. Filem ini menelan kos perbelanjaan sebanyak RM 1.1 juta termasuk promosi. Rosyam Nor dan Erra Fazira yang sebelum ini bekerjasama menerusi filem Gerak Khas The Movie (2001) dan Janji Diana (2003) membuat penampilan istimewa dalam filem ini.

Tenaga kerja filem ini termasuk Datuk Yusof Haslam sebagai Penasihat Penerbitan, A. Galak dan Shahriza Mahmud sebagai penolong pengarah, Omar Ismail sebagai jurukamera, Omar Man (Pengarah Fotografi), Bob Musalwah dan Zainal G. Azmi (Pengurus Produksi), Salehan Shamsudin (Penyunting) dan Rosman Ibrahim (Pengurus Pengedaran). Penggambaran dijalankan selama 40 hari bermula 17 Mac 2003 dan dimuktamadkan pada 25 April 2003 di Kuala Lumpur, Bukit Tinggi dan Cameron Highlands.

Keluaran dan sambutan
MX3 ditayangkan pada 25 November 2003 hingga kejayaan komersial dan kritis, serentak dengan tayangan filem Mr. Cinderella 2. Ia diiklankan sebagai "sebuah filem komedi ceria".

Majlis pratonton filem ini diadakan pada 30 Oktober 2003 di Golden Screen Cinemas, Mid Valley Megamall dan dihadiri oleh ramai karyawan filem tempatan termasuk Aziz M. Osman, Julie Dahlan dan Jins Shamsuddin. Kutipan kasar filem ini adalah sebanyak RM 1.13 juta.

Suraiya Mohd Noor dari Berita Minggu berpendapat MX3 ialah sebuah filem ringan, dan beliau berkata: "MX3 tidak memaksa penontonnya untuk ketawa tetapi tindakan itu lahir secara spontan menerusi adegan yang dipaparkan".

Trivia
 Filem ini menggunakan dialog/monolog Bahasa Melayu & Bahasa Indonesia.
 Filem ketiga arahan Yusof Kelana.
 Ditayang serentak bersama dengan Mr. Cinderella 2.
 Filem pertama beliau dalam tempoh tujuh tahun.
 Rosyam Nor & Erra Fazira buat penampilan istimewa di dalam filem ini.

Anugerah dan pencalonan
TahunAnugerahKategoriPenerimaKeputusan2004Festival Filem Malaysia ke-17Pelakon Komedi TerbaikSheila Rusly

Rujukan

Pautan luar


Kategori:Filem Malaysia tahun 2003
Kategori:Filem terbitan Skop Productions
Kategori:Filem arahan Yusof Kelana
Kategori:Filem bahasa Melayu
Kategori:Filem 2003
Kategori:Filem aksi Malaysia
Kategori:Filem komedi Malaysia